ภูสมิง หน่อสวรรค์

ภูสมิง หน่อสวรรค์ นักร้องเพลงโฟล์คซอง ลูกครึ่งไทย-ลาว เกิดเมื่อวันที่ 30 สิงหาคม พ.ศ. 2499 ที่ประเทศลาว เป็นบุตรชายของท้าวภูขง หน่อสวรรค์ อดีตอธิบดี, กงสุลลาวในไทยและฮ่องกง  มารดา นางบัวลอย หน่อสวรรค์ (ไชยวงค์) สาวน้อยจบ ป.4 จากบ้านป่าเส้า จังหวัดลำพูน หลานนายพลภูมี หน่อสวรรค์ ซึ่งเป็นทั้งทหารและนักการเมืองฝ่ายขวาของลาว มีพี่น้องทั้งหมด 5 คน โดยเขาเป็นคนที่ 4 <ref>{{Cite web |url=http://www.siamdara.com/Variety/090731_0185.html |title=ตำนานบทหนึ่งของศิลปินโฟล์กซองเมืองไทย "ภูสมิง หน่อสวรรค์ |access-date=2013-11-13 |archive-date=2010-10-07 |archive-url=https://web.archive.org/web/20101007092807/http://www.siamdara.com/Variety/090731_0185.html |url-status=dead }}</ref>

 ประวัติ 
ระหว่างที่ภูสมิงยังเรียนในระดับชั้นมัธยมที่โรงเรียนมงฟอร์ตวิทยาลัย จังหวัดเชียงใหม่ ภูสมิงได้ตั้งวงดนตรีกับเพื่อนๆ ชื่อ "พับบลิคเทเลโฟน" ขึ้นมา ออกแสดงตามสถานบันเทิงรอบเมืองเชียงใหม่ 

จากนั้นภูสมิงจึงเดินทางเข้าสู่กรุงเทพฯ  มาเรียนด้านบริหารธุรกิจอยู่ที่มหาวิทยาลัยธุรกิจบัณฑิต สมัยที่ยังใช้ชื่อว่า วิทยาลัยธุรกิจบัณฑิตย์ อยู่ ภูสมิงได้ร่วมกลุ่มกับเพื่อนที่รามคำแหง และจุฬาฯ ตั้งวงดนตรีโฟล์คซองไปเล่นประจำอยู่ที่ ร้านทิกกาเดอรี่  ข้างสถานทูตอังกฤษ เป็นภาษาอังกฤษ กระทั่ง ธนิต ศิลปะกิจ ผู้เคยทำงานร่วมกับจรัล มโนเพชร ในคอนเสิร์ตแฮนด์ อิน แฮนด์ ทราบข่าวว่าภูสมิงแต่งงานเพลงไทยไว้บ้าง จึงชักชวนกันทำอัลบั้มเพลง 

ปี พ.ศ. 2524 อัลบั้มแรกชุดขอรัก ภูสมิง หน่อสวรรค์ กับ ธนิต ศิลปะกิจ ได้ทำมาสเตอร์เทป ที่ห้องอัดของ จรัล มโนเพชร ในจังหวัดเชียงใหม่ เมื่อนำมาเสนอค่ายเทปบริษัทโฟร์แทรคให้ความสนใจผลิต หลังเพลงออกอากาศ ระย้า นักจัดรายการวิทยุและเจ้าของค่ายรถไฟดนตรี   ที่กำลังประสบความสำเร็จกับศิลปินทรีโอ สาว สาว สาว อยู่ มีโอกาสฟังน้ำเสียง จึงพูดออกอากาศใครรู้จักภูสมิง ให้ช่วยติดต่อกลับมายังสถานี

ภูสมิง หน่อสวรรค์ เริ่มผลิตอัลบั้มชุด 2 รักนิรันดร์ กับค่ายรถไฟดนตรีในปี พ.ศ. 2525 โดยมีการดึง ภูสมสนุก หน่อสวรรค์ ลูกชายของอามาร่วมงานเพลง ทั้งคู่มาประสบความสำเร็จในปีถัดมา  อัลบั้มชุดที่ 3 มีเพลงที่ได้รับความนิยม คือ ลองรักอีกครั้ง กับ บทเรียนสอนใจ ทำให้มีงานแสดงประจำอยู่ที่ห้องอาหารครัวหลวง โรงแรมแมนดาริน ต่อเนื่องไปยังโรงแรมมณเฑียร และโรงแรมฮิลตัน ยอดขายอัลบั้มชุดลองรักอีกครั้ง ทะลุถึง 1 แสนม้วน ซึ่งถือว่ามีจำนวนสูงมากในสมัยนั้น 

เมื่อภูสมิงและน้องชายมีโอกาสออก รายการลูกโป่งสีชมพู ทางช่อง 9 และต้องเล่นโฟล์คซองเพลงสากล  ทำให้ระย้าเห็นโอกาสดีจึงผุดแนวคิดดิสโอลด์กีตาร์ นำเพลงสากลคันทรีมาคัฟเวอร์ใหม่  อัลบั้มดิสโอลด์กีตาร์ผลิตออกมา 5 ชุด โดยภูสมิงมีการสลับงานเพลงไทย ชุดถามหาความรัก และ ชุดตัวแทน ออกมารักษาความนิยม มีเพลงที่ได้รับความนิยมเช่น ใคร ๆ ก็รู้, ตัวแทน 

ปี พ.ศ. 2530 ภูสมิงเว้นช่วงผลิตงานเพลง และหันไปลงทุนธุรกิจร้านอาหารภูสมิงที่อยู่ดอนเมือง โดยมีการเชิญนักร้องเพลงสากล อาทิ ฉันทนา กิติยพันธ์, สุดา ชื่นบาน และกิตติคุณ เชียรสงค์ ไปร่วมสร้างสีสัน หลังดำเนินธุรกิจได้ 9 ปี ร้านอาหารประสบวิกฤติฟองสบู่แตก จนร้านภูสมิงจำต้องปิดตัวลงไป 

ภูสมิงกลับมาทำงานเพลงอีกครั้งร่วมกับค่ายพีจีเอ็ม  โดยเป็นการนำเพลงไทยยอดนิยมในอดีต อาทิ กุหลาบปากซัน, เป็นไปไม่ได้ และ ภวังค์รัก'' มาคัฟเวอร์ใหม่  รวมถึงรับเชิญไปร้องเพลงในต่างประเทศ  แต่การร้องเพลงต่างแดนรายได้ขึ้นอยู่กับทิปผู้ฟังไม่ได้เป็นการว่าจ้าง  ปัจจุบันแสดงดนตรีทั่วไปทั่วราชอาณาจักรไทย เช่น ร้าน Daddy's garden ซอยสวนผัก 51 , Waterside, The Local และ Vintage

ผลงานอัลบั้มเดี่ยว 

 ขอรัก
 รักนิรันดร์
 ลองรักอีกครั้ง
 บทเรียนสอนใจ
 ความหมาย ใหม่ จากความในใจ
 เมื่อสายลมรักหวนคืน
 This Old Guitar
 ต้วแทน
 เก็บไว้ในแผ่นดิน
 ถามหาความรัก
 ด้วยรักจากใจ
 ตลอดไป
 ใครใครก็รู้
 กีตาร์เพื่อนเก่า
 เมื่อสายลมรักพัดพ่าน
 ภวังค์รัก
 สเปเชี่ยล
 Best selection

อัลบั้มร่วมกับศิลปินคนอื่น 

 เมตตาธรรม (2528) - จัดทำขึ้นเพื่อเป็นกองทุนเพื่อเด็กไทย
 เพื่อนที่แสนดี (2532)
 รักหวานหยด (2535)
 รักเธอประเทศไทย (2547)

ศิลปินรับเชิญในอัลบั้ม 

 เล่นกีตาร์, เป็นนักร้องประสานเสียงในอัลบั้ม แลนด์ ออฟ สไมล์ (กำลังใจ) ของ หงา คาราวาน, วิสา คัญทัพ (2527)
 เล่นกีต้าร์โปร่งในเพลง คงไม่ง่าย ในอัลบั้ม กระดาษขาว ของ ดินสอดำ (2530)

คอนเสิร์ต 

 คอนเสิร์ต 3 คน 3 กีตาร์ (13 มีนาคม 2531)
 คอนเสิร์ต ความหลัง...ครั้งใหม่ (28 มิถุนายน 2549)
 คอนเสิร์ต การกุศล ศิลปินในดวงใจ (6 มิถุนายน 2550)
 คอนเสิร์ต เพื่อนช่วยเพื่อน แด่โฆษกคนยาก (8 กรกฏาคม 2550)
 คอนเสิร์ต GREEN CONCERT #10 The Lost Love Songs บทเพลงที่หายไป (28 - 29 กันยายน 2550)
 คอนเสิร์ต KTC LOVEiS Winter Festival 2007 (8 ธันวาคม 2550)
 คอนเสิร์ต THE GLOSSY HERITAGE VINTAGE CONCERT 2009: รำลึกวันวาน ขับขานอดีต ในงานประกวดรถโบราณ ครั้งที่ 33 (24 พฤษภาคม 2552)
 คอนเสิร์ต หวานวันวาน (26 กรกฏาคม 2552)
 คอนเสิร์ต The Memory Night Concert (25 กันยายน 2552)
 คอนเสิร์ต Dee Boyd pop Fest (5-6 ธันวาคม 2552)
 คอนเสิร์ต เพลงรัก ซับน้ำตา ปันน้ำใจ ให้เฮติ (14 กุมภาพันธ์ 2553)
 คอนเสิร์ต The Memory Night Concert ครั้งที่ 2 (6 กุมภาพันธ์ 2553)
 คอนเสิร์ต เพื่อนช่วยเพื่อน” เพื่อ ดอน สอนระเบียบ (23 มิถุนายน 2555)
 คอนเสิร์ต Music Is My Life Mao & Dang (กันยายน 2555)
 คอนเสิร์ต ธรรมสวัสดี 25 ปี เสถียรธรรมสถาน เพลงวันวาน ในบ้านหลังนี้ (30 กันยายน 2555)
 คอนเสิร์ต Retro Music ไทยจัง (9 ธันวาคม 2556)
 คอนเสิร์ต Live Project Vol.1 (2 มีนาคม 2557)
 คอนเสิร์ต Folk Song ครองเมือง (6 พฤษภาคม 2560)
 คอนเสิร์ต เขาน้อย ร้อยบทเพลง Harmony of Love for ER (23 กุมภาพันธ์ 2563)
 คอนเสิร์ต การกุศล เกิดเหตุแล้วไง น้ำใจมาเต็ม (28 มิถุนายน 2564)

อ้างอิง 

นักร้องชายชาวไทย
นักดนตรีชาวไทย
นักแต่งเพลงชาวไทย
บุคคลจากคณะบริหารธุรกิจ มหาวิทยาลัยธุรกิจบัณฑิตย์
บุคคลจากโรงเรียนมงฟอร์ตวิทยาลัย
ชาวไทยเชื้อสายลาว